Guðmundur Friðrik Björgvinsson íþróttamaður Rangárþings ytra 2015 26. febrúar 2016 Fréttir Viðurkenningarhátíð Íþróttamanns Rangárþings ytra 2015 var haldin í vikunni . Allir þeir sem höfðu keppt með landsliði , unnið sér inn Íslandsmeistara - eða alþjóðlegan titil fengu viðurkenningu . Einnig var veitt viðurkenning fyrir framúrskarandi starf í íþrótta - og tómstundamálum . Eftirfarandi fengu viðurkenningu fyrir framúrskarandi árangur : Dagný Brynjarsdóttir landsliðskona í fótbolta , Gústav Ásgeir Hinriksson landsliðsmaður í hestaíþróttum og Íslandsmeistari í fjórgangi , fimmgangi og slaktaumatölti ungmenna og 250m skeiði , Rakel Nathalie Kristinsdóttir landsliðskona í fimleikum , Róbert Bergmann landsliðsmaður í hestaíþróttum og Íslandsmeistari í Tölt T 1 ungmenna og Guðmundur Friðrik Björgvinsson landsliðsmaður í hestaíþróttum og Íslands - og heimsmeistari í fjórgangi á hestinum Hrímni frá Ósi . Guðmundur Friðrik Björgvinsson hlaut titilinn Íþróttamaður Rangárþings ytra 2015 og fékk því farandbikar og Samverksbikarinn til eignar . Allir þessar einstaklingar hafa æft af kappi í mörg ár og uppskera eftir því . Guðmundur Jónasson fékk viðurkenningu frá Rangárþingi ytra fyrir framúrskarandi starf að íþrótta - og tómstundamálum , Guðmundur hefur verið formaður Ungmennafélagsins Heklu og verið mikil driffjöður í íþrótta - og tómstundamálum í Rangárþingi ytra . f.v. Ágúst Sigurðsson sveitarstjóri , Guðmundur Jónasson , Guðmundur Friðrik Björgvinsson , Sindri Snær Bjarnason , Gísli Guðjónsson ( f.h . Rakel Nathalie Kristinsdóttur ) og Róbert Bergmann . Á myndina vantar Dagnýju Brynjarsdóttur og Gústaf Ásgeir Hinriksson .